CELEX: 62014FN0028
Language: et
Date: 2014-03-28 00:00:00
Title: Kohtuasi F-28/14: 28. märtsil 2014 esitatud hagi – ZZ versus SEAE

16.6.2014   
            
            
               ET
            
            
               Euroopa Liidu Teataja
            
            
               C 184/44
            
         28. märtsil 2014 esitatud hagi – ZZ versus SEAE
   (Kohtuasi F-28/14)
   2014/C 184/73
   Kohtumenetluse keel: prantsuse
   
      Pooled
   
   
      Hageja: ZZ (esindajad: advokaadid J.-N. Louis ja D. de Abreu Caldas)
   
      Kostja: Euroopa Välisteenistus (SEAE)
   
      Hagi ese ja sisu
   
   Nõue tühistada Euroopa Liidu kõrge esindaja otsused lõpetada hageja ajutise teenistuja leping, keelduda teda moraalse ahistamise teemal ära kuulamast, jätta rahuldamata tema taotlus asutusevälise uurija määramiseks ja registreerida tema kaebus taotlusena.
   
      Hageja nõuded
   
   
               —
            
            
               tühistada Euroopa Liidu kõrge esindaja, Euroopa Komisjoni asepresidendi 20. detsembri 2013. aasta otsus lõpetada alates 31. märtsist 2014 hageja ajutise teenistuja leping muude teenistujate teenistustingimuste artikli 2 punkti e tähenduses;
            
         
               —
            
            
               tühistada kõrge esindaja otsus keelduda teda ära kuulamast, samas kui hageja oli Euroopa välisteenistuse peadirektori vastu moraalse ahistamise asjus eelmise aasta 9. detsembril esitatud kaebuse kaaskirjas seda sõnaselgelt palunud;
            
         
               —
            
            
               tühistada kõrge esindaja otsus jätta rahuldamata tema taotlus asutusevälise kõrgetasemelise uurija määramiseks, mis oleks põhjendatud Euroopa Liidu institutsioone reguleerivate töötingimuste suure kogemuse ja laitmatu erapooletusega, et tuvastada faktilised asjaolud, nendest järeldused teha ja esitada ettepanekud kõrgele esindajale nimetatud kaebuse suhtes võetavate meetmete osas;
            
         
               —
            
            
               tühistada kõrge esindaja otsus registreerida tema kaebus taotlusena ja anda see menetluseks personali- ja turvalisusküsimuste peadirektoraadi üksusele „Õigusküsimused, teabevahetus ja suhted sidusrühmadega” (DG HR.D.2), mille ühelgi liikmel ei ole sama palgaastet ega autoriteeti kui sellel ametnikul, kelle vastu kaebus esitati;
            
         
               —
            
            
               mõista kohtukulud välja SEAE-lt.